TECHNINĖ SPECIFIKACIJA
	
	VISUOMENINIO, MOKSLO PASKIRTIES PASTATO, VILNIAUS R. SAV., RIEŠĖS SEN., DIDŽIOSIOS RIEŠĖS K., MOKYKLOS G. 19, REKONSTRAVIMO DARBAI



Techninę specifikaciją sudaro techninis darbo projektas ir techninė užduotis. Visos, šios techninės specifikacijos dalys turi būti skaitomos kartu kaip viena kitą papildančios.

Techninis projektas
CVP IS priemonėmis pateikiamas perkamų darbų techninis darbo projektas Nr. 24.282596 „Mokslo (visuomeninio) paskirties pastato (unik. Nr. 4100-0068-7018), Vilniaus r. sav., Riešės sen., Didžiosios Riešės k., Mokyklos g. 19, rekonstravimo projektas“ (pateikiamas elektronine forma).
Techniniame darbo projekte: techninėje specifikacijoje, brėžiniuose, žiniaraščiuose – paminėti gaminių pavadinimai, jų modeliai ar šaltiniai, konkretūs procesai ar prekės ženklai, patentai, tipai, konkreti kilmė ar gamyba, nuorodos į standartus ir/ar technologijas yra rekomendacinio bei orientacinio pobūdžio ir gali būti pakeisti lygiaverte (ne blogesniais techniniais rodikliais ir atitinkančią reikalaujamus kokybės parametrus) kitų gamintojų produkcija (prekėmis), lygiaverčiais standartais ir/ar technologijomis.
Statybos metu rangovo naudojamų medžiagų, gaminių ir įrengimų techninės charakteristikos turi atitikti techninės specifikacijos reikalavimams. Visos apdailos medžiagos ir spalvos turi būti suderintos su projekto vykdymo prižiūrėtoju.
Darbų kiekių žiniaraščiai yra orientacinio pobūdžio ir gali nesutapti su techniniame darbo projekte pateiktais kiekiais, medžiagomis ar mazgais. Vadovautis reikia techniniu darbo projektu.

Techninė užduotis
Įgyvendinant rangos sutartį, Rangovas turės:
· parengti statybos darbų technologijos projektą;
· rangovas privalo užtikrinti, kad statybos darbai būtų vykdomi tvarkant elektroninį statybos darbų žurnalą (ESDŽ); rangovas užsako ESDŽ užsakovo (statytojo) vardu, apmoka paslaugos tiekėjui ir įtraukia šias išlaidas į pasiūlymo kainą; Užsakovas įgalioja rangovą atlikti šį užsakymą savo vardu;
· atlikti rangos darbus; projekte išskirtus I ir II etapus nuo 2026-07-01 rangovas gali vykdyti lygiagrečiai vienu metu;
· turi pareigą taikyti statinio informacinį modeliavimą, vadovaujantis Statinio informacinio modeliavimo (BIM) taikymo aprašu (užsakovo (statytojo) informacijos keitimosi reikalavimais);
· atlikti pastato ir statinių kadastrinius matavimus, paruošiant nekilnojamųjų turto kadastro objektų bylas, pateikiant elektroninę laikmeną;
· atlikti žemės sklypo plane geodezinius patikslinimus įbraižant visus statinius (aikštelės, tinklai) su tiksliomis koordinatėmis, Nekilnojamojo turto kadastro nuostatų reikalavimais, pateikiant elektroninę laikmeną; pateiktas registravimui VĮ „Registrų centras“;
· atlikti statybos užbaigimo procedūras: parengti visą išpildomąją – vykdomąją dokumentaciją (energinio naudingumo sertifikatas, techniniai pasai, statybos darbų žurnalas, nekilnojamųjų turto kadastro objektų bylos, žemės sklypo plano geodeziniai patikslinimai, laboratoriniai tyrimai ir matavimai) ir pateikti prašymą https://www.planuojustatau.lt/  užbaigimo aktui gauti.
Visi darbai (įskaitant statybos užbaigimo procedūras) turi būti atlikti per 18 mėn. nuo statybvietės perdavimo-priėmimo dienos. Į šį terminą įtrauktos statybos užbaigimo procedūros (2 mėn. nuo prašymo pateikimo dienos), pailgėjus šiam terminui ne nuo rangovo priklausančių aplinkybių, jis įgyja teisę į darbų atlikimo termino pratęsimą.

Gaisrinės saugos priemonės pagal gaisrinės saugos dalį taip pat turi būti vertinamos (gesintuvai, pavojaus mygtukai, evakuacijos ženklai).

Papildomi reikalavimai medinei sporto salės grindų dangai:
· FIBA „Partneris“ 1 lygis arba lygiavertis.
· EN 14904 arba lygiaverčio minimalus A/4 klasės įvertinimas.

Nereikia vertinti:
· ESO darbų.
· Technologijos dalies (T1 ir T2) darbų.
· Garso, apšvietimo ir scenos užuolaidų įrengimo darbų (Akustikos ir įgarsinimo projekto dalies sąnaudų kiekio žiniaraščio 1 – 29 poz.).

Darbai turi būti organizuojami taip, kad nekeltų aplinkiniams gyventojams (įstaigoms) nepatogumų, laikantis galiojančių triukšmo, teršimo reikalavimų. Esant poreikiui iš anksto turi būti informuota ir suderinta apie tokių darbų vykdymą.
Darbai laikomi pilnai ir kokybiškai atlikti kai kartu su atliktų darbų aktais pateikiama išbandymo, praplovimo, dezinfekavimo, geodezinė, techninė dokumentacija. Pateikta vamzdynų televizinė diagnostika/ataskaita, gaunami suinteresuotų įstaigų derinimai/sutikimai.
Rangovas turi numatyti ir įvertinti visas sutarties vykdymo išlaidas (tarp jų išlaidas nurodytas šioje Techninėje užduotyje). Faktinių kiekių, gautų vykdant brėžiniuose, žiniaraščiuose ir specifikacijose aprašytus darbus, svyravimų (neatitikimų) riziką prisiima Rangovas.
Statinio statybos metu susidariusios statybinės atliekos turi būti išvežamos antriniam panaudojimui arba utilizavimui laikantis nustatytos tvarkos. Pateikti pažymas apie visas išvežtas ir utilizuotas atliekas. Atlikęs darbus, Rangovas priduoda Užsakovui teritoriją, patalpas sutvarkytas ir išvalytas, langus išplautus savo lėšomis atstato pažeistas dangas, želdynus ir pan. Gretimos teritorijos, privažiavimai kurie buvo naudojami atstatomi į pirminę būklę, nuvalomi. Lietaus vandenys, medžiagos gruntas negali patekti į kitus sklypus. 


